D.O.Hill, Kemijsko postrojenje St. Rollox, 1831.

Ovom emisijemo počinjemo novi ciklus autora Frane Petra Zovka. Tema ciklusa je priroda, a u ovoj emisiji donosimo prvi dio eseja "Čovjek i priroda: Radikalna kritika zelenog pokreta" američkog autora Rossa Wolfea, objavljenog 2011. na blogu "The Charnel-House".

Esej "Čovjek i priroda: Radikalna kritika zelenog pokreta" (Man and Nature: A Radical Critique of the “Green” Environmental Movement) dio je duljeg teksta o odnosu čovjeka i prirode koje je Wolfe 2011. godine objavio u internetskom časopisu "Thinking Nature". U ovom eseju autor analizira ideologiju suvremenog zelenog pokreta kroz nekoliko njegovih pravaca – od urbane poljoprivrede i permakulture, do ekofeminizma i anarho-primitivizma – ukazujući na nemogućnosti individualnog povratka prirodi i nužnost promišljanja društvene dimenzije čovjekova odnosa s prirodom. Kao jedinu istinski progresivnu ideju, Ross zagovara humanizaciju prirode kroz fundamentalnu transformaciju postojećih društvenih odnosa.

Ross Wolfe je američki publicist. Diplomirao je povijest i filozofiju na Državnom sveučilištu u Pennsylvaniji, a magistrirao ruske i sovjetske studije na Sveučilištu u Chicagu s radom "Groblje utopije: Sovjetski urbanizam i sudbina internacionalne avangarde". Wolfe se bavi poviješću avangardne arhitekture, odnosom okoliša i tehnologije te utopijskom mišlju u Rusiji i srednjoj Europi, a od 2008. godine vodi utjecajan blog "The Charnel-House".